2021. gada 29. aprīlī Noteikumi Nr. 276

Rīgā (prot. Nr. 37 8. §)

**Grozījumi Ministru kabineta 2020. gada 10. novembra noteikumos Nr. 676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai"**

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2020. gada 10. novembra noteikumos Nr. 676 "Noteikumi par atbalstu Covid-19 krīzes skartajiem uzņēmumiem apgrozāmo līdzekļu plūsmas nodrošināšanai" (Latvijas Vēstnesis, 2020, 222A., 232A., 238A., 244. nr.; 2021, 9., 11., 23., 25A., 36. nr.) šādus grozījumus:

1.1. aizstāt 3. punktā skaitli "310 800 000" ar skaitli "483 800 000";

1.2. papildināt noteikumus ar 4.2 punktu šādā redakcijā:

"4.2Aprēķinot apgrozījuma kritumu, ņem vērā apgrozījumu no saimnieciskās darbības.";

1.3. izteikt 7.1 punktu šādā redakcijā:

"7.1Pirms 2021. gada 30. novembra atbalsta saņēmēja atmaksātais ierobežota apjoma valsts atbalsts netiek ņemts vērā šo noteikumu [6.](https://likumi.lv/ta/id/318758) un 7. [punktā](https://likumi.lv/ta/id/318758) minētajā ierobežota apjoma valsts atbalsta apmērā.";

1.4. papildināt noteikumus ar 7.2 punktu šādā redakcijā:

"7.2Šo noteikumu [6.](https://likumi.lv/ta/id/318758) un [7.](https://likumi.lv/ta/id/318758) punktā minētais atbalsts 2021. gada maijā nepārsniedz apgrozījuma kritumu:

7.21. vairāk kā par 30 %, salīdzinot ar apgrozījumu 2019. vai 2020. gada attiecīgajā mēnesī, šo noteikumu 4.2.1. un 4.2.4. apakšpunktā minētajiem uzņēmumiem;

7.22. vairāk kā par 20 %, salīdzinot ar vidējo apgrozījumu 2020. gada augustā, septembrī un oktobrī kopā, šo noteikumu 4.2.2. un 4.2.3. apakšpunktā minētajiem uzņēmumiem.";

1.5. izteikt 9.3. apakšpunktu šādā redakcijā:

"9.3. apliecinājums, ka uzņēmumam atbalsta periodā ir apgrozījuma kritums atbilstoši šo noteikumu 4.2.1., 4.2.2., 4.2.3. vai 4.2.4. apakšpunktam un atbalsts tiks izlietots līdz 2021. gada 31. jūlijam vai ne vēlāk kā divu mēnešu laikā no Valsts ieņēmumu dienesta lēmuma pieņemšanas brīža, lai kompensētu apgrozāmo līdzekļu plūsmas kritumu, kas saistīts ar Covid-19 infekcijas otro izplatīšanās vilni;";

1.6. svītrot 12. punktu;

1.7. izteikt 16.3., 16.4. un 16.5. apakšpunktu šādā redakcijā:

"16.3. ja uzņēmums ir izslēgts no Valsts ieņēmumu dienesta pievienotās vērtības nodokļa maksātāju reģistra (izņemot gadījumu, ja tas izslēgts pēc savas iniciatīvas vai ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrā reģistrēts, jo uz to nav attiecināmas Pievienotās vērtības nodokļa likuma prasības par obligātu reģistrāciju) un nav tajā atjaunots vai pēdējo divu gadu laikā tam ir bijusi apturēta saimnieciskā darbība;

16.4. ja uzņēmums atbilst vienam no šādiem nosacījumiem:

16.4.1. iepriekšējo sešu mēnešu laikā (2020. gada maijā, jūnijā, jūlijā, augustā, septembrī un oktobrī) pirms ārkārtējās situācijas izsludināšanas 2020. gada novembrī un 2019. gada brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis mazāk nekā 200 *euro* apmērā;

16.4.2. šo noteikumu 4.2.2. apakšpunktā minētais uzņēmums 2020. gada brīvi izvēlētu trīs mēnešu laikā pirms ārkārtējās situācijas izsludināšanas 2020. gada novembrī Valsts ieņēmumu dienesta administrētos nodokļus vidēji mēnesī aprēķinājis mazāk nekā 200 *euro* apmērā;

16.5. ja uzņēmums vai tā valdes loceklis iepriekšējā gadā un iesnieguma izvērtēšanas brīdī ir sodīts par pārkāpumu, kas attiecas uz uzņēmuma nodokļu saistībām, pārkāpumiem muitas jomā, vai par darba tiesiskās attiecības regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums un gada laikā naudas sodu kopsumma nepārsniedz 500 *euro*;";

1.8. papildināt noteikumus ar 16.8. apakšpunktu šādā redakcijā:

"16.8. uzņēmumiem, kas veic saimniecisko darbību šo noteikumu 2. pielikumā minētajās nozarēs, pamatojoties uz šo noteikumu 8. punktā minēto iesniegumu par 2021. gada maiju.";

1.9. papildināt noteikumus ar 16.1 punktu šādā redakcijā:

"16.1 Uzņēmums var atkārtoti pieteikties atbalstam par tiem 2021. gada mēnešiem, par kuriem tika saņemts atteikums, ja:

16.11. uzņēmums, kurš pēdējo divu gadu laikā ir bijis izslēgts no Valsts ieņēmumu dienesta pievienotās vērtības nodokļa maksātāju reģistra, minētajā reģistrā ir atjaunots;

16.12. uzņēmums, kurš ir izslēgts no Valsts ieņēmumu dienesta pievienotās vērtības nodokļa maksātāju reģistra, ir izpildījis Valsts ieņēmumu dienesta prasības un pārkāpumu novērsis, bet nav atkārtoti reģistrēts minētajā reģistrā, jo uz to nav attiecināmas Pievienotās vērtības nodokļa likuma prasības par obligātu reģistrāciju;

16.13. uzņēmums iepriekšējo sešu mēnešu laikā (2020. gada maijā, jūnijā, jūlijā, augustā, septembrī, oktobrī) pirms ārkārtējās situācijas izsludināšanas 2020. gada novembrī un 2019. gada brīvi izvēlētu sešu mēnešu laikā Valsts ieņēmumu dienesta administrētos nodokļus vidēji mēnesī aprēķinājis ne mazāk kā 200 *euro* apmērā;

16.14. šo noteikumu 4.2.2. apakšpunktā minētais uzņēmums 2020. gada brīvi izvēlētu trīs mēnešu laikā pirms ārkārtējās situācijas izsludināšanas 2020. gada novembrī Valsts ieņēmumu dienesta administrētos nodokļus vidēji mēnesī aprēķinājis ne mazāk kā 200 *euro* apmērā;

16.15.  uzņēmums vai tā valdes loceklis iepriekšējā gadā un iesnieguma izvērtēšanas brīdī ir sodīts ar naudas sodu, kas lielāks par 150 *euro*, par pārkāpumu, kas attiecas uz uzņēmuma nodokļu saistībām, pārkāpumiem muitas jomā vai darba tiesiskās attiecības regulējošo normatīvo aktu pārkāpumu, izņemot gadījumu, ja gada laikā sodu kopsumma pārsniedz 500 *euro*.";

1.10. papildināt IV nodaļu ar 23.1 punktu šādā redakcijā:

"23.1 Ja atbalsts netiek izlietots līdz 2021. gada 31. jūlijam vai divu mēnešu laikā no Valsts ieņēmumu dienesta lēmuma pieņemšanas, neizlietoto atbalsta daļu uzņēmums atmaksā Valsts ieņēmumu dienestam.";

1.11. izteikt 24. punktu šādā redakcijā:

"24. Lēmumu par atbalsta piešķiršanu pieņem līdz 2021. gada 30. novembrim saskaņā ar Pagaidu regulējumu.";

1.12. papildināt noteikumus ar 2. pielikumu šādā redakcijā:

"2. pielikums

Ministru kabineta  
2020. gada 10. novembra  
noteikumiem Nr. 676

**Ierobežoto nozaru saraksts**

|  |  |  |
| --- | --- | --- |
| Nr.  p. k. | NACE 2 red. kodi | Nozare (nosaukums) |
|  | 08.12 | Grants un smilts karjeru izstrāde; māla un kaolīna ieguve |
|  | 08.92 | Kūdras ieguve |
|  | 35.11 | Elektroenerģijas ražošana |
|  | 35.14 | Elektroenerģijas tirdzniecība |
|  | 36.00 | Ūdens ieguve, attīrīšana un apgāde |
|  | 37.00 | Notekūdeņu savākšana un attīrīšana |
|  | 38.11 | Atkritumu savākšana (izņemot bīstamos atkritumus) |
|  | 38.32 | Šķirotu materiālu pārstrāde |
|  | 39.00 | Sanitārija un citi atkritumu apsaimniekošanas pakalpojumi |
|  | 41.20 | Dzīvojamo un nedzīvojamo ēku būvniecība |
|  | 42.11 | Ceļu un maģistrāļu būvniecība |
|  | 42.12 | Dzelzceļu un metro būvniecība |
|  | 42.21 | Ūdensapgādes sistēmu būvniecība |
|  | 42.22 | Elektroapgādes un telekomunikāciju sistēmu būvniecība |
|  | 42.91 | Hidrotehnisko objektu būvniecība |
|  | 42.99 | Citur neklasificēta inženierbūvniecība |
|  | 43.11 | Ēku nojaukšana |
|  | 43.12 | Būvlaukuma sagatavošana |
|  | 43.13 | Pētniecisko urbumu veikšana |
|  | 43.21 | Elektroinstalācijas ierīkošana |
|  | 43.22 | Cauruļvadu, apkures un gaisa kondicionēšanas iekārtu uzstādīšana |
|  | 43.29 | Citu inženiersistēmu montāža |
|  | 43.31 | Apmetēju darbi |
|  | 43.32 | Galdnieku darbi |
|  | 43.33 | Grīdas un sienu apdare |
|  | 43.34 | Krāsotāju un stiklinieku darbi |
|  | 43.39 | Citas būvdarbu pabeigšanas operācijas |
|  | 43.91 | Jumta seguma uzklāšana |
|  | 43.99 | Citur neklasificētie specializētie būvdarbi |
|  | 61.10 | Kabeļu telekomunikācijas pakalpojumi |
|  | 61.20 | Bezvadu telekomunikācijas pakalpojumi |
|  | 61.30 | Pavadoņu telekomunikācijas pakalpojumi |
|  | 61.90 | Citi telekomunikācijas pakalpojumi |
|  | 62.01 | Datorprogrammēšana |
|  | 62.02 | Konsultēšana datoru pielietojuma jautājumos |
|  | 62.03 | Datoriekārtu darbības pārvaldīšana |
|  | 62.09 | Citi informācijas tehnoloģiju un datoru pakalpojumi |
|  | 63.11 | Datu apstrāde, uzturēšana un ar to saistītās darbības |
|  | 63.12 | Interneta portālu darbība |
|  | 63.99 | Citur neklasificēti informācijas pakalpojumi |
|  | 78.10 | Nodarbinātības aģentūru darbība |
|  | 78.20 | Nodrošināšana ar personālu uz laiku |
|  | 78.30 | Pārējo cilvēkresursu nodrošināšana |
|  | 81.30 | Ainavu veidošanas un uzturēšanas darbības |
|  | 82.11 | Kombinētie biroju administratīvie pakalpojumi |
|  | 82.19 | Kopēšana, dokumentu sagatavošana un citas specializētās biroju palīgdarbības |
|  | 82.20 | Informācijas zvanu centru darbība |
|  | 95.11 | Datoru un perifēro iekārtu remonts |
|  | 95.12 | Sakaru iekārtu remonts |
|  | 95.21 | Sadzīves elektronisko iekārtu remonts |
|  | 95.22 | Mājsaimniecības piederumu, mājas un dārzu iekārtu remonts |
|  | 95.23 | Apavu un ādas izstrādājumu remonts |
|  | 95.25 | Pulksteņu un juvelierizstrādājumu remonts |
|  | 95.29 | Cita veida individuālās lietošanas priekšmetu un mājsaimniecības piederumu remonts" |

2. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka Eiropas Komisija pieņēmusi lēmumu par šajos noteikumos paredzētā komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs